次韵襄陽常縣尉送行
作者：項安世
朝代：宋

paragraphs: 別酒不可飲，別袂不可分。
所嗟君勸我，已復又勸君。
人生寧不老，值此相送頻。
君家近天咫，我職在湘濆。
山頭一揮手，從此斷知聞。
甫昔年少日，著論准過秦。
只今惟莫莫，於世不諄諄。
何由東南去，復與吾子親。
捧刺欲填字，食虀悲受辛。
勉哉刷羽翰，往立要路津。